open-index/open-wikipedia-markdown huggingface dataset:
Surangel Whipps

**Surangel Whipps**, Anglice plenius *Surangel S. Whipps, Jr.* (ita cognominatus ut a patre distinguetur; die 9 Augusti 1968 natus) est politicus insularum Palauensium. 

Baltimorae in urbe Terrae Mariae natus est, patre Palauensi matreque Americana iuvenibus universitatum discipulis. Ab anno aetatis quarto in Palau in ecclesia Adventistarum Septimi Diei educatus est (cui etiam hodie adhaeret), parentibus eis annis popinam tabernamque gerentibus. Alumnus est universitatis Andrews in Michigania et universitatis Californiensis Angelopolitanae. Civitatis Ngatpang incola, senator insularum Palauensium ab anno 2009 usque in 2016 fuit. Praeses die 21 Novembris 2020 electus, die 21 Ianuarii 2021 inauguratus est.

## Bibliographia 
* Bernadette Carreon, "Palau's new president vows to stand up to 'bully' China" in *The Guardian* (18 Ianuarii 2021)

## Nexus externi 
* Vita apud *East West Center*
* "The Honorable Surangel S. Whipps" apud *Pacific Digital Library* (olim *Senate Directory*)
* "'You might as well bomb us,' says president of Palau at COP26 climate summit" (3 Novembris 2021) apoud *WIONews*
* Gracelyn Lloyd, "Palau President Whipps Inaugurated" (9 Februarii 2021) apud *GMMSDA*

Categoria:Nati 1968
Categoria:Homines vivi
Categoria:Alumni Universitatis Andrews
Categoria:Alumni Universitatis Californiensis Angelopolitanae
Categoria:Politici Palau
Categoria:Incolae Terrae Mariae
Categoria:Duces civitatum
Hibat-Allāh-i Āḫūndzāda

**Hibat-Allāh-i Āḫūndzāda** vel litteris Arabicis هبت الله اخندزاده (Sperwan in oppido provinciae Candahariensis annis 1950 natus) est clericus Islamicus, praeses Taliban et politicus Afganiae qui praeses a die 15 Augusti 2021 agnoscitur. E tribu Nurzai gentis Pathanensis ortus, filius est imami rustici Mahometi Āḫūnd. Quettae in Pakistania, ubi familia sub obsidione Russica annorum 1980 refugium petiverat, apud madrasas eruditus est. Anno 2001, Americanis invadentibus, iterum Quettam fugit.

Titulo "principis fidelium" (*Amīr al-muʾminīn*), sicut et antecessores, acclamatus est.

## Nexus externi 
* Roberto Ortiz de Zárate, ed., *[Quién es quién en el conflicto de Afganistán: Conquista talibán, crisis de Kabul y Gobierno del Emirato](https://www.cidob.org/en/biografias_lideres_politicos_only_in_spanish/asia/afganistan/quien_es_quien_en_el_conflicto_de_afganistan/(language)/esl-ES)* (16 Septembris 2021) apud *CIDOB*
* "Dead or alive? On the trail of the Taliban's supreme leader" (3 Decembris 2021) apud *France24*

Categoria:Politici Afganiae
Categoria:Duces civitatum
Categoria:Pathani
Mahometus Zaidi filius gentis Nahyān

**Mahometus Zaidi filius gentis Nahyān** vel litteris Arabicis محمد بن زايد آل نهيان (Al Ain in urbe die 11 Martii 1961 natus) est emirus Abu Dhabi et praeses Emiratuum Arabicorum Coniunctorum. Alumnus est Regiae Academiae Militaris iuxta Sandhurst in Anglia, sicut et frater Chalifa, qui emirus praesesque ab anno 2004 meruit. Chalifa apoplexia ab anno 2014 affecto, Mahometus magnam partem illorum officiorum iam suscepit. Fratre ergo die 13 Maii 2022 mortuo, Mahometus statim emirus Abu Dhabi, postridie et praeses Emiratuum Coniunctorum creatus est.

## Bibliographia 
* Javier Biosca Azcoiti, "Adalid de dictadores y acusado de torturas: MBZ, el amigo de Juan Carlos I que sale en la foto para desmentir los rumores sobre el emérito" in *El Diario* (25/26 Februarii 2021)
* Simon Henderson, "Meet the Two Princes Reshaping the Middle East" in *Politico* (13 Iunii 2017)

## Nexus externi 
* 

Categoria:Nati 1961
Categoria:Homines vivi
Categoria:Incolae Emiratuum Arabicorum Coniunctorum
Categoria:Duces civitatum
Categoria:Alumni Collegii et Academiae Sandhurst
Nawāf al-Aḥmad al-Sabāh

**Nawāf al-Aḥmad al-Ǧābir al-Sabāh** vel litteris Arabicis نواف الأحمد الجابر الصباح (Cuvaiti in urbe die 25 Iunii 1937 natus; die 16 Decembris 2023 mortuus) fuit nobilis Cuvaitianus qui emirus die 29 Septembris 2020 factus est. Filius fuit Aḥmad al-Ǧābir al-Ṣabāḥ, qui, sine titulo emiri, Cuvaitum ab anno 1921 usque in 1950 rexerat; frater est emirorum antecessorum Ǧābir al-Aḥmad al-Ṣabāḥ et Ṣabāḥ al-Aḥmad al-Ṣabāḥ.

Nawāf al-Aḥmad praefectus Ḥawalli ab anno 1962 sedecim annos meruit. Die 19 Martii 1978 minister a rebus internis, deinde die 26 Ianuarii 1988 minister a munitione factus est. Quo officio fungebatur, dum Iracenses Cuvaitum die 2 Augusti 1990 obsederunt citoque conquisiverunt: qua ratione duces exercituum plures eum inculpabant de copiis Cuvaitensibus imparatis. Denuo die 16 Octobris 2003 primus minister vicarius iterumque minister a rebus internis creatus est.

## Bibliographia 
* "Who is Sheikh Nawaf Al-Ahmad Al-Jaber Al-Sabah?" in *alKhaleej Today* (2020)  

## Nexus externi 
* "King Sheikh Nawaf Al-Ahmed Al-Jaber Al-Sabah" apud *Global Security*

Categoria:Incolae Cuvaiti
Categoria:Duces civitatum
Categoria:Gubernatores provinciarum
Categoria:Ministri munitionis
Categoria:Ministri rerum internarum
Rashād al-ʾAlīmī

**Rashād al-ʾAlīmī** vel litteris Arabicis رشاد محمد العليمي (Al-Aloom in oppido praefecturae Taizensis anno 1954 natus) est politicus Iemeniae. Filius iudicis, partim Ṣanʾāʿ in urbe educatus, alumnus est Academiae Scientiarum Securitatis Cuvaitensis, universitatis Sanaaënsis, universitatis 'Ain Šams Cairi in urbe.

Minister a rebus externis Iemeniae a die 4 Aprilis 2001 octo fere annos meruit. Mense Maio 2008 minister a munitione et primus minister vicarius, deinde consiliarius praesidi Abd Rabbuh Manṣūr Hādī factus est. Anno 2011, una cum praeside Alī ʿAbd Allāh Ṣāliḥ, a rebellatoribus intra domum praesidalem vulneratus, in Arabia Saudita et Germania curatus est; novis rebus factionis Ḥūṯiyyūn saevientibus, rursus in Arabia Saudita ab anno 2015 morabat. Die 7 Aprilis 2022, officio praesidis Iemeniae vacante, ipse praeses consilii regnantis creatus est.

## Nexus externi 
* "Saudi Arabia shakes up Yemen alliance in bid to exit quagmire" (7 Aprilis 2022) apud *Memo: Middle East Monitor*
* "Who is the new President of the Presidential Council in Yemen?" (7 Aprilis 2022) apud *Archyde*

Categoria:Nati 1954
Categoria:Homines vivi
Categoria:Politici Iemeniae
Categoria:Duces civitatum
Categoria:Alumni Universitatis Sanaaënsis
Categoria:Ministri rerum internarum
Categoria:Alumni Universitatis 'Ain Šams
Categoria:Alumni Academiae Scientiarum Securitatis Cuvaitensis
Cur Deus homo

***Cur Deus homo*** est tractatus theologicus christianus ab Anselmo Cantuariensi saeculo 11 scriptus.

In hoc dialogo, Anselmus argumentatur Deum ipsum incarnando in viro cum humanitate gratiam reconciliavisse.

## Notae
## Bibli0graphia
* J. McIntyre: St. Anselm and His Critics: A Reinterpretation of Cur Deus Homo, Londinii et Edinburgi, Oliver and Boyd, 1954.
* Anselme de Cantorbéry, Pourquoi Dieu s'est fait homme, coll. « Sources chrétiennes », n° 91, Éditions du CERF, 1963.
* L’œuvre d'Anselme de Cantorbéry, tome 3 : Pourquoi un Dieu homme?, Éditions du CERF, 1988.

## Nexus externi
Categoria:Theologia Christiana
Categoria:Libri philosophici
Elisabetha Borne

**Elisabetha**, vulgo *Élisabeth* **Borne** (Lutetiae in urbe die 18 Aprilis 1961 nata) est politica Franciae.

In urbe nativa educata, alumna est lycei Janson de Sailly, scholae Polytechnicae, scholae Pontium Viarumque, collegii Ingeniariorum. Interdum apud societates commerciales, multo crebrius apud ministeria publica operam dedit. Anno 2013 praefecta regionis Pictaviensis et Carantoni eodemque tempore praefecturae Vigennae creata est; anno insequenti consiliaria meruit iuxta Segolenam Royal ministram ab oecologia; ab 2015 societatem publicam commeatus Parisiensis gessit. Ab anno 2017 ministra transitionis oecologicae fuit, ab 2020 ministra a commeatu et labore, primis ministris Eduardo Philippe et Ioanne Castex, praeside Emmanuele Macron. Qui comitiis anno 2022 victor Elisabetham Borne in officium primae ministrae die 16 Maii eiusdem anni invocavit. Iussu eiusdem illa die 8 Ianuarii 2024 demissionem petivit, successore Gabriele Attal. 

## Nexus externi 
* 

Categoria:Nati 1961
Categoria:Homines vivi
Categoria:Politici Franciae
Categoria:Ministri commeatus
Categoria:Ministri laboris
Categoria:Ministri circumiectus
Categoria:Gubernatores civitatum
Categoria:Alumni Lycei Janson de Sailly
Categoria:Alumni Scholae Polytechnicae Parisiensis
Categoria:Alumni Scholae Pontium Viarumque
Categoria:Gubernatores provinciarum
Ioannes Castex

**Ioannes**, vulgo *Jean* **Castex** (Besino in vico die 25 Iunii 1965 natus), politicus Franciae, primus minister fuit a die 3 Iulii 2020 ad 16 Maii 2022.

Alumnus est Universitatis Tolosanae II et Instituti Scientiarum Politicarum Parisiensis necnon Scholae Nationalis Administrationis. Tam Catalaune quam Francogallice loquens, praefectus communis Pratorum Catalauniae Francicae ab anno 2008 usque in 2020 meruit.

## Nexus externi 
* 

Categoria:Nati 1965
Categoria:Homines vivi
Categoria:Politici Franciae
Categoria:Gubernatores civitatum
Categoria:Alumni Universitatis Tolosanae
Categoria:Alumni Instituti Scientiarum Politicarum Parisiensis
Categoria:Alumni Scholae Nationalis Administrationis
Categoria:Praefecti urbibus
Penelope (praenomen)

(-es, *f.*), sive **Penelopa** (-ae, *f.*), est nomen atque praenomen femininum, e lingua Graeca antiqua ortum (Graece Πηνελόπεια vel Πηνελόπη). Ut videtur e verbo *pēnélops* (πηνέλοψ, nomen speciei anatum) ductum est, seu sunt qui originem ex unione vocabulorum *pḗnē* (πήνη, 'filum') atque *ops* (ὄψ, 'facies') ducunt.

## Quae hoc nomen habuerint 
* Penelope, persona mythologica

## Quae hoc praenomen habuerint 
* Penelope Cruz
* Penelope Delta
* 
* Penelope Fitzgerald
* Penelope Lively
* Penelope Mordaunt
* Penelope Wilton
* Penelope Wong

## Noae
* 201 Penelope, asteroides

Categoria:Nomina
Categoria:Praenomina feminina
Categoria:Praenomina Anglica
Categoria:Praenomina Italica
Win Myint

**Win Myint** vel litteris Birmanicis ဝင်းမြင့် (prope oppidum Danubyu die 8 Novembris 1951 natus) est politicus Birmaniae. Alumnus est universitatis artium scientiarumque Rangunensis ubi geologiae studuit. Causidicus curiae supremae et advocatus curiae superioris annis 1980 operam dedit.

Propter  fautas in carcerem anno 1988 missus, post duos annos liberatus, comitiis statim victor, legatus est parlamento Birmanensi quod, regimine militari interdicente, non convenit. Anno 2012 iterum electus, ab anno 2015 usque in 2018 orator camerae repraesentantium acclamatus est. Die 28 Martii 2018 praeses patriae a legatis electus est, statimque liberationem incarceratorum fere 8&nbsp;500 decrevit. E quo officio a consilio militum, duce Min Aung Hlaing, die 1 Februarii 2021 deiectus est. Eodem die a militibus comprehensus una cum Aung San Suu Kyi in carcerem missus est, ubi hodie usque manet. Praeses vicarius Myint Swe, olim militaris, praeses ad interim fungitur. 

## Nexus externi 
* "Myanmar coup: Aung San Suu Kyi detained as military seizes control" (1 Februarii 2021) apud *BBC News*
* "Myanmar's President Grants Amnesty to 8,500 Prisoners" (17 Aprilis 2018) apud *VoA*
* "Ex-Myanmar president says army tried to force him to cede power hours before coup" (12 Octobris 2021) apud *Reuters*

Categoria:Nati 1951
Categoria:Homines vivi
Categoria:Politici Birmaniae
Categoria:Iuris consulti
Categoria:Duces civitatum
Categoria:Alumni universitatis et collegiorum Yangonensium
Categoria:Incarcerati
Esther (nomen)

**Esther** (-eris, *f*., vel indecl.), seu **Hester** (indecl.), est nomen et praenomen femininum, Hebraica origine (Hebraice אֶסְתֵר, *ʾEsṯer*; Graece Εσθήρ), quod "stellam" significat.

## In linguis frequentibus formae 
* *Anglice*: Hester
* *Francogallice*: Esther
* *Hispanice*: Ester
* *Lusitanice*: Ester
* *Russice*ː Есфирь (*Esfir*')
* *Theodisce*: Esther

## Quae hoc nomen habuerint 
* , uxor Assueri

## Quae hoc praenomen habuerunt 
* Esther Duflo
* Esther Hillesum
* Hester Lynch Piozzi
* 
* Esther Stanhope
* 
* , actrix
* Esther Williams

## In operibus artificiosis 
'''' est oratorium a Georgio Friderico Handelio compositum.

## Notae 
* 622 Esther, asteroides
* Liber Esther

Categoria:Nomina
Categoria:Praenomina feminina
Categoria:Praenomina Anglica
Categoria:Praenomina Batava
Categoria:Praenomina Francogallica
Categoria:Praenomina Hispanica
Categoria:Praenomina Theodisca
Lechus

**Lechus** vel **Lech** (indecl., *m*.) est nomen atque praenomen Polonicum (vulgo *Lech* aut *Leszek*) quod e nomine gentis *Lędzianie* originem ducitur et fortasse "campus incultus" significat.

## Qui hoc nomen habuerint 
* Lech, persona mythistorica

### Reges Poloniae 
* Lech I
* Lech II

## Qui hoc praenomen habuerint 
* Lechus Engelking
* Lechus Kaczyński
* Lechus Miller
* Lechus Wałęsa

## Notae 
Categoria:Nomina
Categoria:Praenomina
Categoria:Praenomina masculina
Anselmus

**Anselmus** est nomen atque praenomen masculinum, Germanica origine, quod e vocabulis *ans* ("deus") et *helm* ("cassis") ducitur.

## Qui hoc nomen habuerint 
* Anselmus Cantuariensis
* Iosephus Anselmus Feuerbach
* Lotharius Anselmus de Gebsattel
* Anselmus Laudunensis

## Qui hoc praenomen habuerint 
* Anselmus Caietanus Desmarest
* Anselmus Feuerbach
* Anselmus Grün
* Anselmus Hollo
* Anselmus Marescallus
* Anselmus Iosephus McLaurin
* Anselmus Payen

Categoria:Nomina
Categoria:Praenomina
Categoria:Praenomina masculina
Lazarus

**Lazarus** (Hebraice אֶלְעָזָר, *ʼElʽazar*; Graece Λάζαρος) est nomen et praenomen masculinum, Hebraica origine, ortum e vocabulis *ʾel* (אֵל, 'deus') atque *ʿazar* (עָזַר, 'adiuvare'). Hodie etiam cognomen est.

## Qui hoc nomen habuerint 
* , e sepulcro ab Iesu resurrectus
* , persona in parabola Iesu
* Ludovicus Lazarus Zamenhof

## Qui hoc praenomen habuerint 
* Lazarus Bonamicus
* Lazarus Cárdenas del Río
* Lazarus Carnot
* Lazarus Chakwera
* Lazarus Comănescu
* Lazarus Edeleanu
* Lazarus Kaganovič
* Lazarus Lisickij
* Lazarus Mojsov
* Lazarus Powell
* Lazarus Spallanzani
* Lazarus Iosephi filius Weissbein, verum nomen Leonidae Utësov

## Qui vel quae hoc cognomen habuerint 
* Emma Lazarus, scriptrix Americana

## Notae 
Categoria:Cognomina
Categoria:Nomina
Categoria:Praenomina Hebraica
Categoria:Praenomina masculina
Ekrem İmamoğlu

**Ekrem İmamoğlu** (prope  Trapezuntis die 4 Iunii 1970 natus) est negotiator et politicus Turciae. E familia Islamica ortus, Trapezunti educatus, alumnus est Universitatis Istanbulensis ubi mercaturae et administrationi studuit. Constantinopolis deinde incola, factionis republicanae popularis sodalis ab anno 2008, praefectus regionis urbanae Beylikdüzü anno 2014 electus est. Kadir Topbaş praefecto urbi Constantinopoli anno 2017 decessurus, Ekrem İmamoğlu candidatus a factione sua selectus est. Comitiis die 31 Martii 2019 habitis, maioritate exigua vicit, aemulo Binali Yıldırım  (*AK*) candidato. Regimen Turcicum, duce Recep Tayyip Erdoğan (qui et ipse, factionis *AK* sodalis, olim praefectus Constantinopolis meruerat), novas comitias decrevit: quibus die 23 Iunii 2019 habitis Ekrem İmamoğlu maioritate amplissima aemulum devicit. 

## Bibliographia 
* Borzou Daragahi, "Turkey’s elections show Erdogan’s power is finally waning – and a new political star is born in Istanbul" in *The Independent* (1 Aprilis 2019)
* Eduard Soler i Lecha, Agustí Fernández de Losada, *The Battle of Istanbul*. Barcinone: CIDOB, 2019 [Textus](https://www.cidob.org/en/publications/publication_series/opinion/mediterraneo_y_oriente_medio/the_battle_of_istanbul/(language)/eng-US)

## Nexus externi 
* 
* "Turkey election: Erdogan disputes results in major cities" (2 Aprilis 2019) apud *BBC News*
* "AKP's Yıldırım concedes defeat in Istanbul rerun" (23 Iunii 2019) apud *Ahval*
* Vita 

Categoria:Praefecti urbi Constantinopoli
Categoria:Nati 1970
Categoria:Homines vivi
Categoria:Politici Turciae
Categoria:Alumni Universitatis Istanbulensis
Categoria:Mercatores
Bertrandus

**Bertrandus** est nomen et praenomen masculinum, Germanica origine, quod e vocabulis *beraht* ("clarus") et *rant* ("margo scuti") ducitur.

## Qui hoc nomen habuerint 
* , sanctus
* Ericus Bertrandus Ceadel
* Ioannes Bertrandus Pontalis

## Qui hoc praenomen habuerint 
* 
* Bertrandus de Billy
* Bertrandus de Born
* Bertrandus Delanoë
* Bertrandus de Goto, verum nomen pontificis maximi Clementis V
* Bertrandus Guégan
* 
* Bertrandus Poirot-Delpech
* Bertrandus Potts
* Bertrandus Ioannes Redon
* Bertrandus Russell
* Bertrandus de Sabellis
* 
* Bertrandus Tavernier
* 
* Bertrandus Visage

## Notae 
Categoria:Nomina
Categoria:Praenomina masculina
Carolus Nehammer

**Carolus**, vulgo *Karl* **Nehammer** (Vindobonae in urbe die 18 Octobris 1972 natus), politicus Austriacus est. Tempore inter 6 Decembris 2021 et 10 Ianuarii 2025 cancellarius foederalis fuit.

In urbe nativa educatus, ubi collegium Kalksburgense frequentavit sodalisque corporationis discipulorum Catholicorum factus est, tres fere annos in exercitu Austriaco militavit. Alumnus est universitatis amplius erudiendi Cremisensis: ibi communicationi politicae studuit taliumque studiorum praeceptor meruit. Ab anno circiter 2000 iuxta factionem popularem Austriacam operam dat, cuius factionis secretarius generalis fuit a die 20 Ianuarii 2018 usque in 3 Ianuarii 2020; a die 14 Maii 2022 praeses factionis meruit usque mensem Ianuarium 2025 ineuntem cum Christianus Stocker (tamquam factionis ÖVP dux) et (ad tempus tamquam cancellarius) Alexander Schallenberg secutus est.

A die 9 Novembris 2017 membrum fuit Consilii Nationalis vel parlamenti, sed die 7 Ianuarii 2020 minister rerum internarum factus est; quo officio usque in diem 6 Decembris 2021 functus est (cancellariis Sebastiano Kurz et Alexandro Schallenberg), successore Gerhardo Karner. 

## Nexus externi 
* 
## Notae
Categoria:Nati 1972
Categoria:Homines vivi
Categoria:Politici Austriae
Categoria:Cancellarii Austriae
Categoria:Alumni universitatis Cremisensis
Categoria:Ministri rerum internarum
Galab Donev

**Gălăb Spas filius Donev** vel litteris Cyrillicis Гълъб Спасов Донев (Serdicae in urbe die 28 Februarii 1967 natus) est politicus Bulgariae. Alumnus est universitatis Oeconomiae Nationalis et Mundanae Serdicensis universitatisque Sexantapristensis. Minister rerum oeconomicarum socialiumque a die 12 Maii 2021 usque in 13 Decembris eiusdem anni. Praeside Regimen Cyrilli Petkov mox iussu praesidis Rumen Radev demisso, comitiis convocatis, Gălăb Donev primus minister ad interim die 2 Augusti 2022 factus est.

## Nexus externi 
* "Who is the new acting Prime Minister Galab Donev – Bulgaria" (1 Augusti 2022) apud *Bulgaria Posts English*
* Svetoslav Todorov, "Bulgaria President Appoints Social Policy Advisor Interim PM" (1 Augusti 2022) apud *Balkan Insight*

Categoria:Gubernatores civitatum
Categoria:Nati 1967
Categoria:Homines vivi
Categoria:Politici Bulgariae
Categoria:Alumni Universitatis Sexantapristensis
Categoria:Ministri laboris
Categoria:Alumni Universitatis Oeconomiae Nationalis et Mundanae Serdicensis
Regnum Bohemiae

**Regnum Bohemiae** (Bohemice *České království*; Theodisce *Königreich Böhmen*) fuit civitas sui iuris Europae Mediae, in terris Cechianis sita. A Medio Aevo usque ad saeculum XVIII etiam partes Silesiae ad Regnum Bohemiae pertinebant. 

Lege a Friderico II anno 1212 regnum et pars Sacri Romani Imperii instititum est; rex Bohemiae princeps elector imperii erat. Imperio Sacro anno 1806 dissoluto, regnum Bohemiae pars Imperii Austriaci et anno 1867 Austro-Hungarici pars factum est, quo collapso anno 1918 desiit. 

## Historia
Premyslidarum domus usque ad annum 1306 Bohemiae regnabat. Tum Bohemia Imperii Sacri civitas potentissima erat; Ottocarus II rex Austriam regni adiunxit, Venceslaus II filius eius Poloniae rex coronatus est, Venceslaus III nepos Hungariae. Domus Luxemburgica post annum 1346, regnum accepit. Post bella Hussitica et Iagellonides regnantes pars monarchiae Habsburgensis Bohemia facta est.

## Museum Regni Bohemiae 
thumb|Porta principalis Musei Nationalis Pragensis, olim Museum Regni Bohemiae dicti
Museum Regni Bohemiae, anno 1818 conditum, nunc Museum Nationale nuncupatur. In aedificio principali, Pragae in Foro Sancti Wenceslai sito, insciptio “Museum Regni Bohemiae” usque ad praesens tempus conspicitur.

## Notae 
## Nexus interni 
* Bohemia
* Corona Bohemiae

## Bibliographia 
* Agnew, Hugh LeCaine. 2004. *The Czechs and the Lands of the Bohemian Crown.* ISBN 0-8179-4492-3. 
* Bobková, Lenka. 2006.  *Ustavení Koruny království českého: český stát Karla IV.* Pragae. ISBN 80-86515-61-3. 
* Pánek, Jaroslav, Tůma Oldřich, et al. 2009. *A History of the Czech lands.* Pragae. ISBN 978-80-246-1645-2. 

Categoria:Antiquae civitates Europae
Categoria:Condita 1212
Categoria:Historia Cechiae
Categoria:Imperium Austro-Hungaricum
Categoria:Sacrum Romanum Imperium‎
Domus Luxemburgica

[thumb|upright=0.6|[Insigne domus Luxemburgicae]]
**Domus Luxemburgica** est domus regnatrix, quae in Sacro Romano imperio (annia ab 1308 ad 1313, 1346—1400, 1410—1437), Cechia (1310—1437), Hungaria (1387—1437) et Luxemburgo regnavit. Ramus domus Limburgicae est. Henricus VII, Carolus IV, Venceslaus, Sigismundus imperatores et Ioannes Caecus Bohemiae rex de stirpe Luxemburgica fuerunt.

## Notae 
## Nexus externi 
* Domus Luxemburgica in *Foundation for Medieval Genealogy*
* Domus Luxemburgica in *Genealogy.eu*

Categoria:Domus regnatrices
Categoria:Sacrum Romanum Imperium
Categoria:Historia Cechiae
Categoria:Historia Hungariae
Categoria:Luxemburgum
Wendy's

[thumb|[Logotypus societatis]]
'''Wendy's''' est societas popinaria Americana, ubi cibus promptus emi edique potest. Apud Wendy's cibi potionesque diversae venduntur, tanquam pastilla Hamburgensia, hillae calentes, patatae frictae, Coca-Cola, aliaeque res, quas intus sive ex autocineto emere licet.

## Historia 
Wendy's anno 1969 a Davide Thomas condita est, et popina prima Columbopolis aedificata est. Hodie, milia popinarum in pluribus terris sunt.

## Notae 
Categoria:Cibus promptus
Categoria:Societates alimentariae
Amandus Hermann

**Amandus** (Bohemice *Amand*) **Hermann** (Nissae anno 1639 natus; Pragae anno 1700 mortuus) fuit theologus et orator Bohemicus Franciscanus. 

## De vita
Multis officiis in conventibus et monasteriis et universitatibus Franciscanis fungabatur; provincialis Bohemiae ab anno 1687 ad 1690 fuit, postea definitor generalis ordinis usque ad mortem.

## Opera Latina
**Sol triplex in eodem Universo, sive Philosophiae Cursus integer* 1676.
* *Desertum Pharan Mystice explicatum, cum Quadraginta duabus in eo Mansionibus Filiorum Israel ad Palaestinam pergentium* 1685
* *Pium vademecum continens pientissima exercitia*, 1678 
* *Capistranus Triumphans, seu Historia fundamentalis de Sancto Joanne Capistrano* 1700.
* *Ethica sacra scholastica speculativo-practica* 1698
**Tractatus theologici sacramentis censuris et poenis ecclesiasticis...* 1696
* *Tractatus theologici in {primum|secundum|tertium|quartum} sententiarum librum* 1690–1694 

### Manuscripta inedita
**Vademecum seu exercitis religiosa, Menses Hebraeorum*
**Itinerarium Romanum seu descriptio viae quam Romam versus fecerunt… Anno 1679 incipiendo a prima Martii ex conventu neo-Pragensi B.M. ad Nives*
*''Visitatio almae provinciae Tyrolensis Ordinis Minorum Reformatorum facta per... patrem Amandum Herman... anno Domini 1680 die 26. Aprilis'"

## Nexus externi
Categoria:Auctores Latini recentiores
Categoria:Clerici Cechiae
Categoria:Franciscani
Categoria:Scriptores Cechiae
Categoria:Theologi
Paulus Oderbornius

**Paulus Oderbornius** (Theodisce *Paul Oderborn* Bardi circa annum 1555 natus; anno 1604 mortuus) fuit pastor Lutheranus Magni Ducatus Lituaniae et scriptor Latinus.

## Vita et opera
Rostochii educatus, Vilnae et Rigae et Mitaviae officio fungebatur. *De Russorum religione* tractatum composuit et Ioannis Severi vitam Latinam necnon hymnum Theodiscum *Der Tag hat sich geneiget, die Sonn’ mit ihrem Schein*. Ioanni Lasitio familiaris erat.
thumb|Ioannis Severi vitae titulus.

## Opera
* *De Russorum Religione, Ritibus Nuptiarum, Funerum, victu, vestitu ....* Grodnae 1582
*  *Ioannis Basilidis Magni Moscoviae Ducis vita* (in: *Historiae Ruthenicae scriptores exteri saeculi XVI*)

## Nexus externi
*Oderbornii vita 

Categoria:Auctores Latini recentiores
Categoria:Auctores Latini Renascentiae
Categoria:Historici Russiae
Categoria:Magnus ducatus Lituaniae
Augustinus Meyerberg

**Augustinus liber baro de Meyerberg** (Theodisce *Augustin Freiherr von Meyerberg*, Silesiae mense Augusto anno 1612 natus; die 23 Martis anno 1688 Vindobonae mortuus) fuit iuris peritus et legatus Austriacus necnon scriptor Latinus.

## Vita et opera
Augustinus Glogoviae in iudicio officio fungebatur, donec Leopoldus I imperator Vindobonam eum adire iussit;  qui et baronis liberi titulo ornavit. Ad multos populos Leopoldus Augustinum legatum misit, nam ad Mahometum IV sultanum Ottomanicum, ad Ioannem II regem Poloniae, ad Christianum V regem Daniae, ad Alexium Michaelis filium tzarem Moscoviae Augustinus itinera fecit. De itinere Moscovitico epistolas Latinas duas Augustinus composuit; in secundam et versio Latina codicis iuris (*Ulozhenie*) ab Alexio tzare edito, inclusa est.

## Opera
* *Relatio humillima Augustini de Meyern et Horatii Gulielmi Caivuccii, ablegatorum in Moschoviam a d. 17 Febr. 1661 usque ad d. 22 Febr. 1663*, primum anno 1820 edita
*  *Iter in Moschoviam etc.*, primum Coloniae anno 1663 vel 1679 editum;
:* idem in *Historiarum Poloniae et Magni Ducatus Lithuaniae scriptorum quotquot supersunt*, vol. II, p. 361

## Notae
## Nexus externi
*de Augustino Meyerberg  in *Lexico encyclopaedico Brockhaus et Efron* 

Categoria:Auctores Latini recentiores
Categoria:Exploratores
Categoria:Legati Austriae
Ioannes Skórski

**Ioannes** (Polonice *Ian*) **Skórski** (Galiciae mense Augusto anno 1671 natus; anno 1752 mortuus) fuit Iesuita Polonus, orator, et poeta Latinus.

## Vita et opera
In Societate Iesu ab anno 1715, Lublini et Leopoli theologiam et philosophiam docuit. Multos panegyricos Latinos composuit, e.g.:
* *Juratus honor Potocciorum crucis* (Lublini 1722, Fol.)
* *Vox doloris publici* (Cracoviae 1727)
* *Apex aureus infularum in montibus Leonis eminens crux Geraldorum Nicolai Wyżycki archiepiscopi Leopoliensis ad culmen gloriae accedens* (Leopoli 1731) 

Magnum opus Ioannis Skórski, quod quindecim annos elaborabat, est *Lechus, carmen heroicum libris XII regni aurei et liberi primordia vetustatem fortunamque variam decantans* (Leopoli 1745); origines fabulosae Poloniae narrantur. Benedictus Kotwicki OFM *Lechum* Polonice vertit et edidit Leopoli anno 1751.

## Notae
## Nexus externi
*de Ioanne Skórski  in *Biographisches Lexikon des Kaiserthums Oesterreich* 
* *Lechus, carmen heroicum* in *GoogleBooks*

Categoria:Auctores Latini recentiores
Categoria:Iesuitae
Categoria:Poetae Latini Poloniae
Alcides (nomen)

**Alcides** (Graece Ἀλκείδης) est praenomen masculinum, ex lingua Graeca ortum.

## In linguis frequentibus formae
**Theodisce*: Alkides
**Anglice*: Alcides
**Francogallice*: Alcide
**Italiane*: Alcide
**Lusitane*: Alcides

## Qui hoc praenomen habuerint 
*Alcides (Hercules)
*Alcides De Gasperi
*Alcides d'Orbigny

## Nexus externi 
* De nomine apud situm *Behind the name*

Categoria:Praenomina
Categoria:Praenomina masculina
Regnum Siciliae

**Regnum Siciliae** (Italiane *Regno di Sicilia*, Sicule *Regnu di Sicilia*), fuit civitas, quae in Italia australi ab anno 1130 ad annum 1816 exsistebat. Sicilia et Neapolis (diversis temporibus) et Melita (usque ad annum 1530) terrae regni fuerunt.

Rogerus II dux Apuliae Normannus, Rogerii de Altavilla filus, anno 1130 ab Anacleto II antipapa ut rex Siciliae et Apuliae coronatus est. Georgius Antiochenus Rogerii ammiralis etiam Africae partem debellavit et regni adiunxit. Gulielmus I Malus Rogerii filius et Gulielmus II Bonus filius Gulielmi mali et Tancredus comes Lupiensis reges fuerunt. Saeculo XII familia Staufica regnum accepit; Fridericus II Siciliae rex et imperator Sacri Imperii factus est. Carolus Andegavensis anno 1266 Siciliam bello damnavit; post eum regibus Aragoniae Sicilia oboediebat; Aragonia cum Castilia coniuncta rex Hispaniae Siciliam possederat, donec Ferdinandus II regnum Utriusque Siciliae anno 1816 pro regnis veteribus instituit.

## Notae
## Bibliographia 
; Editiones fontium
* Ioannes Georgius Graevius, *Thesaurus antiquitatum et historiarum Italiae ...*. Lugduni Batavorum                              
* Ioannes Georgius Graevius, *Thesaurus antiquitatum et historiarum Siciliae ...*. Lugduni Batavorum               

* Regnum Siciliae citra Pharum
* Regnum Siciliae ultra Pharum
* Regnum Utriusque Siciliae

!
Vincentius Kielcensis

**Vincentius Kielcensis** (Polonice *Wincenty z Kielczy*) anno 1200 natus et post annum 1263 mortuus, fuit dominicanus Polonus, hagiographus, compositor musicae, et poeta Latinus.

## Vita et opera
Capellanus Cracoviae ab anno 1222 fuit, canonicus ab anno 1257, prior monasterii dominicani Ratiboriae. annis 1258-1260. Sancti Stanislai Cracoviensis duas vitas composuit, minorem er maiorem. Anno 1254 officium *Historia gloriosissimi Stanislai* (quod et ''*) composuit, cuius pars est oratio *Gaude mater Polonia*, hymnus sui generis Polonus. Primus musicographus Poloniae habetur.

## Nexus externi
* *Dies adest celebris* in *Analecta hymnica medii aevi'', vol. 5 (Lipsiae: 1889), 223.

Categoria:Auctores Latini mediaevales
Categoria:Compositores Poloniae
Categoria:Dominicani
Categoria:Poetae Latini Poloniae
Petrus Fiala

left|thumb|2024
**Petrus**, vulgo *Petr* **Fiala** (Brunae in urbe die 1 Septembris 1964 natus) est politicus Cechiae. Alumnus est universitatis Masarykianae Brunensis, ubi recentius decanus et rector fuit. Fuit etiam professor apud universitatem Carolinam Pragensem. Annis 1980, museologus Cremsirii merens, seminaria universitatis "subterraneae" (ita dictae) de philosophia politica tenuit.

Minister eruditionis die 2 Maii 2012 factus est et usque in diem 10 Iulii 2013 functus est, primo ministro Petro Nečas: cui sucessor dux factionis civicae democraticae die 18 Ianuarii 2014 electus est. Quod officium usque adhuc retinens, factione in comitiis anno 2021 victrice, Petrus Fiala die 28 Novembris 2021 primus minister fit, antecessore Andrea Babiš.

## Nexus externi 
* 

Categoria:Gubernatores civitatum
Categoria:Nati 1964
Categoria:Homines vivi
Categoria:Politici Cechiae
Categoria:Professores Universitatis Brunensis Masarykianae
Categoria:Professores Universitatis Pragensis
Categoria:Praeceptores clandestini
Ioannes Michaël Sama Lukonde

**Ioannes Michaël**, vulgo *Jean-Michel* **Sama Lukonde Kyenge** (die 4 Augusti 1977 natus) est politicus rei publicae democraticae Congensis.

Lutetiae in urbe natus est, parentibus e regione Katanga oriundis (pater Stephanus Lukonde Kyenge anno 2001 inter motus civiles necaturus erat). Ioannes Michaël apud societatem mercatoriam televisificam *MultiChoice Africa*, deinde iuxta societates fodinarum Congenses operam dedit. Ab anno 2019, non sine adiutorio praesidis Felicis Tshisekedi, director fit societatis nationalis *Gécamines*. Eodem rursus incitante primus minister rei publicae die 15 Februarii 2021 promotus est.

## Nexus externi 
* "Jean-Michel Sama Lukonde appointed Prime Minister of the DRC" (15 Februarii 2021) apud *Archyde*
* "En RDC, Jean-Michel Sama Lukonde Kyenge, DG de la Gécamines, nommé à la primature" (15 Februarii 2021) apud *RFI* 

Categoria:Gubernatores civitatum
Categoria:Nati 1977
Categoria:Homines vivi
Categoria:Politici rei publicae democraticae Congensis
Categoria:Mineralogi
Han Deok-su

**Han Deok-su**, litteris Coreanis 한덕수, saepe litteris Latinis *Han Duck-soo* (Jeonju in urbe die 18 Iunii 1949 natus), politicus Coreae Meridianae, bis primus minister meruit.

Alumnus est Universitatis Nationalis Seulensis et Universitatis Harvardianae, ubi rebus oeconomicis studuit gradumque doctoris anno 1984 ascendit. Apud varia ministeria operam dedit. Minister vicarius a commercio anno 1997, minister principalis ab anno 1998 usque in 2000 meruit, discrimine vectigalium Asiatico his annis saeviente. Minister vectigalium a die 14 Martii 2005 ad 18 Iulii 2006 fuit, praeside No Mu-hyeon, deinde consiliarius apud praesidem, mox autem primus minister a die 2 Aprilis 2007 usque ad 29 Februarii 2008. Praeside iam I Myeongbak, legatus rei publicae iuxta Civitates Foederatas missus, huic officio a die 9 Martii 2009 fere tres annos functus est. Iterum die 21 Maii 2022 primus minister fit, praeside Yun Seok-yeol.

## Nexus externi 
Categoria:Gubernatores civitatum
Categoria:Nati 1949
Categoria:Homines vivi
Categoria:Politici Coreae
Categoria:Alumni Universitatis Harvardianae
Categoria:Alumni Universitatis Nationalis Seulensis
Categoria:Ministri vectigalium
Categoria:Ministri commercii
Categoria:Legati Coreae Meridianae
Kaja Kallas

**Kaja Kallas** (Tallinnae in urbe die 18 Iunii 1977 nata) est politica Estoniae et Unionis Europaeae.

Filia est politici Siim Kallas qui primus minister commissusque Europaeus fuit. Alumna est universitatis Tartuensis, ubi iuribus Europaeis studuit. In rebus oeconomicis apud scholam commercialem Estoniensem erudita est. Iuris consulta praeceptrixque in iuribus operam dedit.

Socia factionis reformationis Estonicae, legata parlamento Estonico ab anno 2011 usque in 2014, legata est parlamento Europaeo ab hoc anno usque in 2018. Quo anno dux factionis suae electa est. Factio comitiis anni 2019 prima accedit sed per coniunctionem factionum conservativarum superata est. Primus minister conservativus Georgius Ratas die 13 Ianuarii 2021 propter largitiones a factione sua nefarie acceptas demissionem suam protulit. Kaja Kallas, coniunctione factionum reformationis e novo instructa, die 25 eiusdem mensis prima ministra inaugurata est. 

## Scripta 
* 2018 : *MEP: 4 aastat Euroopa Parlamendis* ("Legata Europaea: quattuor annos apud parlamentum Europaeum")

## Nexus externi 
Categoria:Gubernatores civitatum
Categoria:Nati 1977
Categoria:Homines vivi
Categoria:Politici Estoniae
Categoria:Alumni Universitatis Tartuensis
Categoria:Alumni Scholae Commercialis Estoniensis
Categoria:Legati Parlamenti Europaei
Felix Moloua

**Felix Moloua** (Bangui in urbe natus) est politicus rei publicae Africae Mediae. Alumnus est universitatum Banguensis et Yaundensis II, ubi ab anno fere 1980 arti mathematicae demographicaeque studuit. Apud aedibus Mediafricanis Argentariae mundanae Argentariaeque evolutionis Africanae necnon Systematis aerarii foederalis operam dedit. Primus minister Africae Mediae die 7 Februarii 2022 selectus est.

## Scripta 
* 1998 : *Etude sur la santé de la reproduction des adolescents en RCA*
* 2004 : ''L'Enfant en Centrafrique - Famille, santé, scolarité, travail*

## Nexus externi 
* "Qui est Félix Moloua, le nouveau Premier ministre centrafricain ?" (9 Februarii 2022) apud *AA'' 

Categoria:Gubernatores civitatum
Categoria:Homines vivi
Categoria:Nati saeculo 20
Categoria:Politici rei publicae Africae Mediae
Categoria:Ministri oeconomiae
Categoria:Alumni Universitatis Banguensis
Categoria:Alumni Universitatis Yaundensis
Categoria:Argentarii
Romanus Golovčenko

**Romanus Alexandri f. Golovčenko**, litteris Cyrillicis Раман Аляксандравіч Галоўчэнка (Žodzina in urbe die 10 Augusti 1973 natus) est politicus Rutheniae Albae.

Alumnus est Instituti Coniunctionum Internationalium Moscuensis et Academiae Administrationis Publicae Minsci in urbe. Legatus est iuxta Emiratus Arabicos Coniunctos a die 22 Aprilis 2013 usque ad 18 Augusti 2018. In patriam reditus primus minister creatus est die 4 Iunii 2020, praeside Alexandro Lukašenko.

## Bibliographia 
* Andrei Makhovsky, "Belarus leader names new prime minister two months before election" (4 Iunii 2020) apud *Reuters*

## Nexus externi 
* "Биография Романа Головченко" (4 Iunii 2020) apud *RIA*

Categoria:Homines vivi
Categoria:Gubernatores civitatum
Categoria:Alumni Instituti Coniunctionum Internationalium Moscuensis
Categoria:Nati 1973
Categoria:Politici Rutheniae Albae
Categoria:Legati Rutheniae Albae
Categoria:Alumni Academiae Administrationis Publicae (Minscum)
Bišr al-Ḫaṣāwina

**Bišr al-Ḫaṣāwina**, litteris Arabicis بشر الخصاونة (die 27 Ianuarii 1969 natus) est politicus Iordaniae.

Alumnus est Scholae studiorum Orientalium et Africanorum Scholaeque scientiarum oeconomicarum et politicarum Londinii in urbe. Minister vicarius a rebus externis anno 2016, minister vicarius ab iustitia anno 2017 factus est (primo ministro Hanī al-Mulqī). Ab anno 2018 legatus iuxta regimen Francicum, insuper annis 2019 et 2020 consiliarius regi Abdulla II meruit. Die 12 Octobris 2020 primus minister et minister a munitione fit.

## Notae 
## Bibliographia 
* Daoud Kuttab, "Jordan's king appoints veteran diplomat Bisher Al-Khasawneh prime minister" in *Arab News* (7/8 Octobris 2020)

## Nexus externi 
* "Profiles of new ministers" (c. 2016)
* 

Categoria:Homines vivi
Categoria:Gubernatores civitatum
Categoria:Alumni Scholae Scientiarum Oeconomicarum et Politicarum Londiniensis
Categoria:Alumni Scholae Studiorum Orientalium et Africanorum
Categoria:Nati 1969
Categoria:Politici Iordaniae
Categoria:Legati Iordaniae
Mustapha al-Kāẓimī

**Mustapha al-Kāẓimī** vel litteris Arabicis مصطفى الكاظمي, nomine publico *Muṣṭafā ʿAbd al-Laṭīf Mišatat* مصطفى عبد اللطيف مشتت (Bagdati in urbe die 5 Iulii 1967 natus) est diurnarius et politicus Iracae.

Alumnus est  (*al-Turāṯ*) in urbe natali, ubi iuribus studuit. Exsul in Irania, Germania, Britannia morabat inter annos 1985 et 2003. Quo anno in patriam reditus, diurnarius operam dedit Opusque fundatum Memoriae Iracensis direxit, cui gratiá scelera sub regimine Saddami Husseini perpetrata investigabantur. Rector a die 7 Iunii 2016 , opera huius officinae reconstruxit.

Die 7 Maii 2020 primus minister creatus est, antecessore Ādil ʿAbd al-Mahdī, praeside Barham Ṣāliḥ.

## Nexus externi 
* Who is Mustafa al-Kadhimi, Iraq’s new prime minister?" (7 Maii 2020) apud *Al-Jazeera*

Categoria:Gubernatores civitatum
Categoria:Alumni Collegii Patrimonialis Bagdatensis
Categoria:Politici Iracae
Categoria:Diurnarii Iracae
Marcus Phillips

**Marcus Phillips**, vulgo plene *Mark Anthony Phillips* (Georgiopoli die 5 Octobris 1961 natus) est politicus Guianae.

Alumnus est universitatis Guianensis in urbe nativa et universitatisque Catholicae de Matre et Magistra rei publicae Dominicianae, ubi administrationi publicae studuit. In rebus militaribus iuxta Sandhurst in Anglia atque apud scholas duas Civitatum Foederatarum eruditus est, videlicet Collegium Munitionis Interamericanum et . Rector fuit praetorii exercitus Guianensis a mense Septembri 2013 usque in Octobrem 2016. Die 2 Augusti 2020 primus minister creatus est, socio Irfaan Ali eodem die praeside inaugurato.

## Notae 
## Nexus externi 
* Harry Sarles, "Command and General Staff College adds three leaders to International Hall of Fame" (6 Octobris 2016) apud exercitum Civitatum Foederatarum

Categoria:Homines vivi
Categoria:Gubernatores civitatum
Categoria:Alumni Universitatis Catholicae de Matre et Magistra
Categoria:Alumni Universitatis Guianensis
Categoria:Alumni Collegii Munitionis Interamericani‎
Categoria:Alumni Collegii Exercitus Imperandi Praetoriique Generalis Civitatum Foederatarum
Categoria:Alumni Collegii et Academiae Sandhurst
Categoria:Politici Guianae
Categoria:Milites Guianae
Categoria:Nati 1961
Bernardus Goumou

**Bernardus**, vulgo *Bernard* **Goumou** (ad Abidjan Litoris Eburnei die 8 Septembris 1960 natus) est politicus Guineae.

Partim Abidjan in urbe, partim Lolae in Guinea educatus est. Alumnus est Scholae nationalis commercii et administrationis iuxta Settat Maroci; unde in patriam reditus rationarius operam dedit. Societas commercialis cautionum praebendarum *Lanala Assurances* anno 2017 condidit. Gradum doctoris in re administrationis commercialis anno 2020 ascendit apud universitatem Lugdunensem III: inquisitiones, quas in Guinea ad dissertationem conficiendam persecutus est, eodem anno divulgavit.

Die 27 Octobris 2021 minister a commercio et industria factus est, primo ministro transitorio Mahometo Béavogui; quo aegrotante Bernardus Goumou a die 16 Iulii 2022 officio primi ministri ad interim fungebatur. Hoc officium die 20 Augusti eiusdem anni rite suscepit.

## Scripta 
* 2020 (cum Jean Moscarola, Dramane Sidibe, Fadoua Tahari) : "Du bon usage des méthodes quantitatives pour une recherche en management ancrée en Afrique" in Emmanuel Kamdem, Françoise Chevalier, Marielle Audrey Payaud, edd., *La recherche enracinée en management, Contextes nouveaux et perspectives nouvelles en Afrique* (Editions EMS, Collection Business Science Institute, 2020, 978-2-37687-391-4) pp. 224-244 De libro; De capitulo

## Nexus externi 
* "Dr Bernard Goumou (MS, MBA, DBA) Ministre du Commerce, de l’Industrie et des Petites et Moyennes Entreprises" (28 Octobris 2021); idem textus sub titulo "Qui est Dr Bernard Goumou, le nouveau ministre du Commerce, de l’Industrie et des PME ?" (9 Novembris 2021)

Categoria:Homines vivi
Categoria:Gubernatores civitatum
Categoria:Nati 1960
Categoria:Politici Guineae
Categoria:Ministri commercii
Categoria:Incolae Litoris Eburnei
Categoria:Alumni Scholae Nationalis Commercii et Administrationis iuxta Settat
Categoria:Alumni Universitatis Lugdunensis
Bibliotheca Nationalis Graeciae

[thumb|Aedificium Bibliothecae Nationalis antiquioris, opus [architectus|architecti Theophili Hansen.]]

**Bibliotheca Nationalis Graeciae** (Neograece Εθνική Βιβλιοθήκη της Ελλάδος) est bibliotheca publica Athenis in urbe Graeciae anno 1832 instituta. Saeculo XIX in aedificio neoclassico stabat, ab anno 2018 iuxta Vetum Phalerum in insula urbana reperitur cui nomen vulgo *Stavros Niarchos Foundation Cultural Center* est.

## Nexus externi
* Situs interretialis bibliothecae proprius (Neograece)
* Pagina interretialis VIAF

Graecia
Categoria:Constituta 1832
Ibraimus Ra’īsī

(Persice ابراهیم رئیسی), nomine pleno *Ibrāhīm Ra’īs al-Sādātī* (Persice ابراهیم رئیس‌الساداتی, prope urbem Mexatum), fuit politicus Iraniae, qui octavus  ab anno 2021 ad  anno 2024 meruit.  et , praeses post  creatus est.

Sacerdotis filius, alumnus fuit  Teheranensis, ubi gradum doctoris ascendit. Iam ab anno aetatis quindecimo scholas Islamicas Comenses frequentaverat eisdem annis quibus et Ali Khamenei. Advocatus generalis Iraniae a die 23 Augusti 2014 usque ad 1 Aprilis 2016, iudex supremus a die 7 Martii 2019, deinde praeses Iraniae a die 3 Augusti 2021 meruit. 

Helicoptero in montibus Atropatenae Orientalis rupto perit.

## Notae 
## Bibliographia 
* 
* 

## Nexus externi 
* 

Categoria:Alumni scholarum superiorum Comensium
Categoria:Alumni Universitatis Šahīd Muṭaharī
Categoria:Gubernatores civitatum
Categoria:Iudices
Categoria:Iuris consulti Islamici
Categoria:Politici Iraniae
Categoria:Malo casu mortui
Iairus Lapid

**Iairus Lapid**, litteris Hebraicis יאיר לפיד *Jāʾīr Lapīd* (Telavivi in urbe die 5 Novembris 1963 natus) est diurnarius et politicus Israëlis.

Filius est diurnarii et politici Iosephi Lapid, cuius parentes e Serbia et Hungaria orti sunt, scriptricisque scaenicae Sulamitis, cuius pater David Giladi e Transsilvania in Israëlem migraverat. Partim Londinii, partim Telavivi educatus est in gymnasio Hebraico Herzlija, unde sine diplomate decessit. In exercitu Israëlis militans nuntios diarii legionariorum *Bamahane* edidit. Inde exiens apud diarium *Maariv* (quod pater cum aliis condiderat) operam dedit. Editor anno 1988 factus est diarii urbani *Jedioth Tel Aviv*, atque ab 1994 usque in 2011 programmata televisifica de nuntiis recentissimis ostentabat. Eisdem annis plures libros praesertim mythistoricos edidit. Anno 2010 vita patris sui scripsit, titulo ''* (versione Anglica *Memories After My Death*).

thumb|upright=0.6|Iairus Lapid, miles diurnariusque tiro, anno fere 1983 pictus.
Anno 2012 res politicas suscepit factionemque novam *Ješ Atid* ("Est futurum") condidit quam usque adhuc dirigit, quae comitiis anni 2013 secundam accessit et cum factione Unionis (*Likud*) ad regimen componendum se coniunxit. Dein a die 15 Martii eius anni usque in 2 Decembris 2014 Iairus Lapid minister a vectigalibus fit.  Nova coniunctione cum pluribus factionibus die 13 Iunii 2021 composita, Iairus Lapid statim minister a rebus externis factus est, primo ministro Nephtali Bennett; qui die 1 Iulii 2022 cedens, Lapid vicissim primus minister hoc die creatus est.

## Bibliographia 
* Asher Schechter, "Who Is Yair Lapid?" in *Haaretz* (23 Ianuarii 2012)
* Amy Spiro, "Yair Lapid takes over as Israel’s 14th prime minister" in *Times of Israel'' (1 Iulii 2022)
 
## Nexus externi 
* "Yair Lapid: For appealing to Israel's political center" (2013?) apud *Foreign Policy* 

Categoria:Biographi
Categoria:Gubernatores civitatum
Categoria:Politici Israelis
Categoria:Diurnarii Israelis
Categoria:Ex universitatibus expulsi
Categoria:Universitas Bar-Ilan
Categoria:Auctores Hebraici
Categoria:Scriptores mythistoriarum Israelis
Categoria:Ministri vectigalium
Categoria:Ministri rerum externarum
Älihan Smajylov

**Älihan Ashan f. Smajylov**, litteris Cyrillicis Әлихан Асханұлы Смайылов (Almatae in urbe die 18 Decembris 1972 natus) est politicus Kazachstaniae. Alumnus est Universitatis Civicae Kazachstanensis‎, ubi arti mathematicae studuit, et . Minister vectigalium a die 18 Septembris 2018 usque in 18 Maii 2020, primus minister a 11 Ianuarii 2022 meret.

## Nexus externi 
* "Kazakh president's aide Smailov appointed finance minister" (18 Septembris 2018) apud *Reuters*
* Joanna Lillis, "Kazakhstan explainer: Who’s in, who’s out as Tokayev tries to take back control?" (6 Ianuarii 2022) apud *EurasiaNet*

Categoria:Homines vivi
Categoria:Gubernatores civitatum
Categoria:Alumni Universitatis Civicae Kazachstanensis‎
Categoria:Alumni Instituti Administrationis Oeconomiaeque Kazachstanensis
Categoria:Politici Kazachstaniae
Categoria:Nati 1972
Phankham Viphavanh

**Phankham Viphavanh**, litteris Laotianis ພັນຄຳ ວິພາວັນ (in urbe Xam Neua die 14 Aprilis 1951 natus) est politicus Laotiae. Die 22 Martii 2021 primus minister creatus est eodem die quo praeses eligitur Thongloun Sisoulith.

Bis universitates Unionis Sovieticae petivit ut rebus politicis studeret, ab anno 1977 usque in 1983, iterum ab 1985 ad 1988, quo anno gradum doctoris ascendit, dissertatione de theoria Marxistica Leninistica. Inter 1983 et 1985 scholam Communismi iuxta regimen Laotianum duxit, sed ab 1988 institutum educationis Vientianense direxit usque in 1996, quo anno hoc institutum cum aliis in novam universitatem nationalem Laotianam coniunctum est.

Minister iuxta officinam primi ministri ab anno 2001, gubernator provinciae nativae suae Houaphan ab 2005, minister eruditionis ab 2011 (ab 2014 officio primi ministri vicarii addito), denuo praeses vicarius ab 2016 meruit.  

## Notae 
## Bibliographia 
* David Hutt, "Will Laos be sanctioned for embracing Russia?" (27 Iulii 2022) apud *Asia Times*
* David Hutt, "Is Laos’ Prime Minister On His Way Out?" in *The Diplomat* (28 Decembris 2022)
* Manyphone Vongphachanh, "Sonexay Siphandone Elected New Prime Minister of Laos" in *Laotian Times* (30 Decembris 2022)

## Nexus externi 
* Souknilanh Keola, "Averting fiscal crisis in Laos" (2 Aprilis 2022) apud *East Asia Forum*

Categoria:Homines vivi
Categoria:Gubernatores civitatum
Categoria:Nati 1951
Categoria:Politici Laotiae
Categoria:Ministri eruditionis
Categoria:Gubernatores provinciarum
Categoria:Universitas Nationalis Laotiana
Adalhardus Corbeiensis

**Adalhardus Corbeiensis** (Fr. *Adalard de Corbie*), circa annum 752 Usciae natus et Corbeiae die 2 Decembris anno 826 mortuus, fuit abbas Ecclesiae Catholicae sanctus.

## Vita et opera
Caroli Martelli nepos (Bernhardi filli eius illegitimi filius) fuit, Walae Venerabilis frater. Caroli Magni comes palatinus fuit, postea Pippini filii eius praeceptor et consiliarius.  A Carolo in Concilium Romanum missus est, sed a Ludovico Pio minus amabatur. Monasterii Corbeiae abbas ab anno 814 usque ad 821 fuit, postea abbas Corbeiae novae (822-826),  

*Statuta Corbiensis ecclesiae* composuit et *Libellum de ordine Palatii* (quod dubitatur).

## Nexus externi 
Categoria:Auctores Latini mediaevales
Categoria:Scriptores Franciae
Categoria:Abbates
Categoria:Benedictini
Categoria:Sancti
Categoria:Abbatia Corbeia